Downloaded from YTS.MX
NETFLIX-DOKUMENTTI
Official YIFY movies site: YTS.MX
HEINÄKUU 2019
Paljon onnea, Jennifer
Voi teitä!
Paljon onnea vaan
Toivo, toivo!
Tuntuu samalta kuin muutkin syntymäpäivät. Tiedoksi teille nuoremmille.
Minusta tuntuu, että elämäni on vasta alkamassa.
PUOLEN VUODEN KULUTTUA
Äiti! -Missä olet?
Lähdetään!
Heippa, nähdään kohta.
Amerikan odotetuin epävirallinen juhlapyhä on viimein koittanut.
150 miljoonaa TV-katselijaa näkee suorana 54. Super Bowl -ottelun.
Väliaikashow'n tähti Jennifer Lopez on jo paikalla. Tästä tulee hieno ilta.
Täytän tänä vuonna 50 vuotta.
Minulle on tapahtunut merkittäviä asioita.
Ne ovat tuoneet minut tähän pisteeseen.
Tähän hetkeen.
Olen koko elämäni taistellut saadakseni ääneni kuuluviin,
tullakseni nähdyksi -
ja otetuksi vakavasti.
Nyt minulla on huikea tilaisuus näyttää maailmalle, kuka olen.
Miten nostan esiin kaikki itselleni tärkeät asiat?
Maailma on kuulolla.
Mitä minä sanon?
Miami, oletteko valmiina?
Kun olin pieni, minuun iskostettiin, etten ollut perheen laulaja.
Siskoni oli laulaja, ja toinen siskoni oli fiksu.
Minä olin urheilija tai tanssija.
Minä en ollut fiksu enkä osannut laulaa.
Kun minulta kysyttiin, osasinko laulaa, vastasin aina kieltävästi.
Kun olin lapsi, äiti rakasti musikaaleja.
Jo hyvin nuorena minusta tuntui,
että minäkin halusin laulaa, tanssia ja näytellä.
Asuimme Bronxissa. Siellä kaikki oli tiilenharmaata ja ruskeaa.
Pakenin sitä musikaalien maailmaan.
West Side Story oli lempimusikaalini.
Se näytti New Yorkin ja sen latinokorttelit elävinä ja kauniina.
Olen aina ihaillut Rita Morenoa. Parrasvaloissa näki harvoin kaltaisiani.
Halusin olla samanlainen ja nousta lavalle.
Innostuin tanssista, mikä sai minut unohtamaan koulunkäynnin.
Äiti sanoi, että jos asuin kotona, piti käydä koulua.
Eräänä iltana riitelimme,
ja minä lähdin kotoa.
Olin 18-vuotias.
Siitä asti elin kiertolaiselämää.
Tein pieniä keikkoja.
Tanssikeikasta sai 25 tai 50 dollaria.
Kävin koe-esiintymässä Irviöt-televisiosarjan tanssiryhmään.
Joraavasta Bronxista Jennifer Lopez.
Sitten aloin opiskella näyttelijäntyötä.
Kukaan agentti ei halunnut edustaa minua näyttelijänä.
Yritin vakuuttaa, että olin näyttelijä. He sanoivat, että olin tanssija.
Ja minä sanoin: "Ei. Olen näyttelijä."
HELMIKUU 2019 MIAMI
Heippa.
Yök, huulipunaa! Inhoan sitä.
En halua liikaa meikkiä. Ihon pitää olla kuultava.
Esitän nuorempaa kuin olen.
Hustlers oli innostava tilaisuus. Siinä oli rouheutta ja sisältöä.
Olen taistellut sellaisista rooleista.
Ihastut tähän tankoon.
Onko tanko sinun? -On.
Se ei ole uusi, mutta siinä on pinnoite, josta on helpompi pitää kiinni.
Se on hyvä harjoitustanko.
Elokuvan naisille eivät kaikki ovet ole auki.
Heidän on tehtävä vaikeita ratkaisuja.
Tunsin samanlaisia naisia nuorena Bronxissa.
Hyvä. Ja suorista vasen jalka.
Päästä irti.
Kädet lattiaan.
Toinen jalka irti, ja valmista.
Sattuu. Harjoittelu on tosi tiivistä.
En ole ikinä saanut mistään tällaisia ruhjeita.
Hustlers oli vaikea saada tehdyksi.
TUOTTAJA
Se on monipolvinen tarina vallasta ja ahneudesta -
ja naisista, jotka haluavat osansa amerikkalaisesta unelmasta.
Elokuva jäi melkein tekemättä.
Aloitetaan. -Tämä on tärkeä hetki.
Hollywoodissa määräävät miehet.
Heillä on kuvitelmia siitä, mikä myy ja mikä ei.
Me pyrimme muuttamaan sitä.
Tuottajana haluan tehdä viihdyttäviä elokuvia,
joilla on kuitenkin sanoma.
Tämä peli ei ole reilua.
Jos noudattaa sääntöjä, ei voi voittaa.
Voit jäädä nurkkaan tai nousta kehään.
SYYSKUU 2019 TORONTO
Erityisen vaikea on tehdä elokuvia kyseenalaisesti toimivista naisista.
OHJAAJA
Halusin näyttää meidät -
vääristynyttä arvojärjestelmää vastaan taistelevat naiset eri näkökulmasta.
Kokemus on erilainen, kun kaikki pääosanesittäjät ovat naisia.
Olen tehnyt noin 40 elokuvaa,
enkä ole ennen kokenut vastaavaa.
Oscar-spekulaatiot alkavat usein Toronton elokuvajuhlista.
Moni elokuva on herättänyt huomiota tällä viikolla, mutta erityisesti yksi.
Hustlersin ensi-iltaa on odotettu.
Se on minun suosikkini asuista. Sopii elokuvatähdelle.
Mikä ensi-iltaan?
Keltainen on hyvä. -Ai keltainen? Hienoa.
On elokuvajuhlien kolmas päivä ja Hustlersin maailmanensi-ilta.
Olen ollut mukana projektissa aivan alusta asti ja pitänyt sen puolia.
Nyt yleisö näkee sen. Se jännittää, mutta lopputulos on hyvä.
Miltä nyt tuntuu?
Heippa, olit soittanut. -Vanity Fair sanoo näin:
"Jennifer Lopez vakuuttaa periamerikkalaisessa tarinassa."
Rotten Tomatoesin ensimmäinen arvio: "Oscarin arvoinen suoritus Lopezilta."
Oscarin!
Huomasitko ollenkaan, Elaine?
Valmista on.
Matkalla Oscareihin! -Lopeta.
Sí! -Minua alkaa jännittää.
Tom Hanks!
Minulla ei ole huulikiiltoa. Saanko silti tulla?
Viestiryhmässä ovat äiti, isä -
ja kaksi siskoani.
"Mukavaa sunnuntaita. Hyvä, Jets! Olette rakkaita." Isältä.
"Huomenta." Leslieltä.
"Jahuu!" Lupelta.
"Jets-paita on jo päällä, kannustan koko päivän."
Leslie… Lupe on siis äitini. "Jets, Jets, Jets!"
Lynda: "Hei, isä ja muut! Hyvä, Jets!
Jenillä oli eilen Hustlersin ensi-ilta Torontossa. Katsokaa arvioita."
Mukana on tämä.
Isä sanoo: "Vau, mahtavaa! Niin sitä pitää."
Äiti sanoo: "Joo, tiukka tilanne pelissä. Hyvä, Jets!
Nyt tarvitaan kunnon potku."
Leslie: "Stephen huomasi puuttuvan pisteen."
Lupe: "Minä myös."
Vastaan vain: "Hyvä, Jets!"
NFL:ää moititaan pelaajien mielenilmauksista,
jotka pelinrakentaja Colin Kaepernick aloitti.
Presidentti Trumpin mielestä NFL:n omistajien pitäisi tehdä jotakin -
pelaajille, jotka polvistuvat kansallislaulun aikana.
Olisipa mukava nähdä NFL-seurojen omistajien -
häätävän sellaiset paskiaiset kentältä.
Presidentin mielestä kyse on vain lipun kunnioittamisesta.
Monille pelaajille tämä on rotukysymys.
Jatkuva kiista vaikutti myös viime vuoden Super Bowlin väliaikashow'hun.
Liigan mukaan artisti antaa esityksensä puhua.
NFL:llä oli selvästi imago-ongelmia eri taustojen representaation suhteen.
Komissaari pyysi apuun Roc Nation -yhtiön.
Esiintyjän valitseminen jätettiin viime tippaan.
Jotakin kummaa siinä tapahtui.
Aiotko olla Miamissa Super Bowlin aikaan?
En tiedä vielä mitään.
Huhun mukaan saatat esiintyä väliajalla.
Super Bowl on viihteen suurin areena.
Olen toivonut ja tavoitellut sitä jo vuosia.
Esiinnytkö Super Bowlissa?
Jos et halua vastata…
En tiedä.
Vai niin! Et kieltänytkään.
Uskoin, että nyt se tapahtuisi. Miamiin haluttaisiin latina.
Näytti siltä, että olin vahvoilla.
Huhut vahvistuivat, ja Jennifer Lopez esiintyy -
Super Bowlin väliajalla helmikuussa.
Yllätys oli kuitenkin, että lavalle nousee myös Shakira.
Yleensä Super Bowlissa on yksi pääesiintyjä, joka luo show'n.
Hän voi sitten niin halutessaan kutsua itse vierailijoita mukaan.
Oli loukkaavaa, että tarvitaan kaksi latinalaistaustaista naista -
tekemään työ, jonka aiemmin on hoitanut yksi artisti.
LOKAKUU 2019
Annatko sen liinan?
Jamie soitti aamulla ja kertoi, että Shakira oli soittanut.
Hän oli kuulemma innoissaan.
Hän oli avoin ajatukselle tuplaintrosta.
Hänellä oli pari ideaa, joista hän haluaa keskustella.
Mitä tarkemmin tiedämme, mitä toinen ajattelee,
sitä helpompaa ja rennompaa tästä tulee.
Hei! -Hei, mitä kuuluu?
Hyvää. Oletko töissä?
Eilen oli yökuvaukset, joten heräilen vasta.
Apua, miten jaksat kaiken?
Super Bowlin väki haluaa, että vuorottelemme esityksessä.
En tiedä vielä, montako minuuttia aikaa on.
Minulle sanottiin, että 12 minuuttia.
Mutta aika selvästi sanottiin, että voimme saada minuutin tai kaksi lisää.
Eli 13 tai 14 minuuttia.
Minusta sinun pitäisi käyttää puolet ja minun…
13 tai 14 minuuttia meille yhteensäkö? -Niin.
Aivan. -Koko show'lle.
Kun pääesiintyjiä on kaksi, aikaakin pitäisi olla 20 minuuttia.
Se olisi oikein, helvetti vieköön.
Meillä on tässä upea tilaisuus näyttää, keitä olemme esiintyjinä,
millaisesta yhteisöstä tulemme ja yhdistää maailma.
Luodaan kaikkien yhteinen hetki.
Super Bowl -esityksessä on paljon pelissä.
Siinä voi näyttää, mihin pystyy artistina.
Se on kuitenkin myös tilaisuus sanoa jotakin suurempaa.
Sinulla on paljon lauluja rakkaudesta. Kuinka paljon?
Kaikki ne kertovat rakkaudesta.
Jotkut laulavat politiikasta ja yhteiskunnasta…
Sinä et.
Minä en ole poliittinen ihminen.
Yhdysvalloista oli kuitenkin tullut maa, jota en tunnistanut.
Pelkäsin lasteni ja heidän tulevaisuutensa puolesta.
Muuri ylös!
Rajamuuri pois!
Muurin avulla presidentti yrittää jakaa kansakuntaa.
He tuovat maahan huumeita ja rikollisuutta. He ovat raiskaajia.
Maatamme valloitetaan.
Tässä rajavartiolaitoksen varastorakennuksessa -
pidetään satoja maahanmuuttajalapsia metallisissa verkkohäkeissä.
Kuvat niistä häkeistä…
En ollut uskoa silmiäni.
Laittomasti maahan tulleet aikuiset pidätetään mahdollista syytettä varten.
Silloin lapset erotetaan vanhemmistaan.
Ei lasta saa riistää vanhemmiltaan.
Tiettyjä asioita ei vain saa tehdä.
Mikä on viestini, jonka takana seison?
Ymmärsin, että minulla on vastuu avata suuni.
En voi jättää politikointia vain muille.
"Super Bowl -esitys on viesti jakautuneelle maalle.
Se korostaa lempeyttä, osallisuutta ja myötätuntoa -
ja muistuttaa, että yhdessä olemme vahvempia ja parempia.
Shakiran ja Jenniferin yhteinen esitys on vahva esimerkki juuri siitä."
Pyysin, että hän miettii viimeistä laulua. Hän ei innostunut "Born in the USA:sta".
Itsekään en ole siitä täysin varma.
Hän ei ole täällä syntynyt. Se vain olisi hyvä yhteislaulu.
Ja kun Amerikka on parhaimmillaan, kaikki haluavat elää täällä.
Jokaisella on oikeus tulla tänne, koska kaikkihan me olemme maahanmuuttajia.
Valkoinen Bruce Springsteen laulaa, että olen syntynyt Amerikassa.
Niin kuin olenkin, vaikka olen latina. Se on iso juttu.
Koska ne perslävet selittävät, että kaikki ovat laittomasti tulleita ja rikollisia.
Se on Trumpin luoma kertomus, joka on paskaa.
Moni on ollut täällä pitkään.
Ja moni kunnon ihminen tavoittelee amerikkalaista unelmaa.
Keksiikö Shakira paremman kappaleen, joka välittää viestimme,
ettei meidän pidä vihata toisiamme?
Viesti on oikea. -Se on viestimme.
Vanhempani muuttivat lapsina Puerto Ricosta New Yorkiin.
Tänne tultiin paremman elämän toivossa.
Hyppäsin junaan suurine unelmineni ja halusin toteuttaa ne.
En kasvanut viihdeteollisuuden keskellä,
joten tiedän, mitä on nousta junaan ja lähteä paiskimaan töitä.
MARRASKUU 2019
Jos on kotoisin vähävaraisesta latinoyhteisöstä,
joutuu raatamaan enemmän kuin muut.
Joudumme todistamaan kykymme yhä uudestaan.
Hyvää kiitospäivää! -Huomenta.
Miten menee? -Hyvää kiitospäivää.
Lynda! Tee jotain koirallesi, jota et edes kertonut tuovasi.
Minä teen kalkkunantäytteen.
ÄITI
Entinen mieheni paistoi aina kalkkunan.
Noin 48 vuotta aina samalla reseptillä.
ISÄ
Minä ja isä teemme kiitospäivän aterian.
Minä opetin heitä. -Äiti ei pidä ruoanlaitosta.
Maistan, onko se hyvää.
Sekoitan sitä vielä. -Hyvää on.
Perunaa, perunaa.
Liikaa etikkaa. -Eikä ole.
Onhan. -Ei ole. Tämä on herkkua.
Liikaa etikkaa. -Ei.
Äiti valittaa happamuudesta. Ironista.
Kun olin lapsi,
ympärilläni oli vahvoja,
voimakkaita, lujia naisia.
Äiti, isoäiti ja täti.
He olivat päälliköitä. Heitä toteltiin.
Muutin Davidin kanssa Bronxiin hissittömän talon neljänteen kerrokseen.
Se oli kaksio.
Sain kolme tytärtäni siinä asunnossa.
Äiti ei ole suoraviivainen ihminen. Hänellä on omat ristinsä kannettavanaan.
Hänen sukupolvensa naisten tavoitteena kuului olla avioliitto ja elättävä mies.
Äidillä oli suurempia unelmia. Hän halusi näyttelijäksi.
Hän kasvatti meistä itsenäisiä.
Hän ei halunnut, että olisimme riippuvaisia miehistä.
Vaadin lapsilta aina paljon.
En halunnut arvostella, vaan näyttää, että he pystyvät parempaan.
Jenniferin kanssa oli totta puhuen vaikeinta.
Otimme usein yhteen.
Äidin oli pakko selviytyä,
mikä teki hänestä vahvan.
Hänestä tuli kuitenkin myös kova.
Hän antoi meille selkään.
En todellakaan ollut täydellinen äiti, mutta sen voin sanoa,
että ajattelin aina heidän parastaan.
Jokainen voi istua mihin haluaa.
On hyvä, että Jennifer on vahva ja luja. Muuten ei tällä alalla selviä.
Olen kiitollinen äidistä ja isästä. He opettivat minut pärjäämään.
Kuulen heidän neuvonsa mielessäni.
Aloittelevana esiintyjänä otin vastaan kaikki työt, jotka sain.
Paljon useampi työ jäi saamatta.
Ei-valkoisille naisille ei ollut hyviä rooleja.
Jatkoin kuitenkin puurtamista ja jaksoin uskoa,
että joskus vielä tilaisuuteni koittaisi.
Kiitos, että tulitte.
Tämä on erityislaatuinen hetki.
Minulla on ilo esitellä teille Jennifer Lopez.
Selena oli texasinmeksikolainen laulaja -
ja rakastettu artisti, jolla oli supertähden lavakarisma.
Kun hän oli 23-vuotias,
hänen ihailijakerhonsa johtaja ampui hänet.
Tämä on tärkeää latinalaisyhteisölle,
koska meillä ei ole ollut esikuvia Hollywoodissa.
Ei ainakaan sellaisia kaikkien ihailemia supertähtiä kuin Selena oli.
Selena on viihdyttävä ja koskettava elokuva.
Jennifer Lopez on valovoimainen.
Hänen energinen esiintymisensä voittaa ihailijat puolelleen.
Minä tiedän, kuka olet.
Minä näen sinut.
Olet vain Chris.
Sanoit, että hän voi nousta tähdeksi. Hän onkin roolissaan aivan lumoava.
Olet murtanut latinanäyttelijöiden taloudellisen lasikaton.
Saat miljoonan yhdestä elokuvasta. Hollywoodin kulttuuri muuttuu.
Se on iso juttu.
Se on tosi iso juttu. Tämä on ollut huikea vuosi.
Puhuit takakontissa taukoamatta. Adele sanoi, että höpötät, kun jännität.
Niinkö hän sanoi?
Kosketit reittäni.
Jennifer Lopez on se, joka tuo elokuvaan kipinää.
Menestys on jatkuvaa kehitystä.
Haluan koetella rajojani ja tehdä aina uusia asioita.
Teen nyt albumia.
Siis mitä? -Niin.
Mainitset ohimennen, että levy on tulossa.
Pystytkö tekemään molempia? -Yritän löytää tasapainon.
Laulaminen kiinnosti häntä aina.
Selenan jälkeen hän halusi tehdä musiikkia.
Miksei muka voisi tehdä aivan kaikkea?
Päätimme tarttua tilaisuuksiin,
joita tarjoutui.
Hän kaahasi eteenpäin.
UNELMA TOTEUTUU
Arvasitko, että tämä olisi näin suurta?
Levy listaykkösenä ja elokuva katsojatilastojen kärjessä.
Hän on tanssija,
josta tuli näyttelijä,
josta tuli laulaja,
josta tuli maailmantähti.
Hän on ei-valkoinen nainen,
joka kehtasi tavoitella unelmiaan.
Talousahdingon aikoina Jennifer Lopez diivailee aivan uudella tasolla.
J.Lo, "kulmakunnan Jenny".
Hänet pitäisi palauttaa maanpinnalle.
Jennifer Lopez vaihtaa miestä kuin paitaa.
Hollywoodin sarjakihlautuja on taas vauhdissa.
Hänen nimensä myi lehtiä.
Miksi hänen miessuhteensa eivät kestä?
Saavutin suuria, mutta lehtiä kiinnosti vain yksityiselämäni.
Se ohitti kaiken, mitä urallani tapahtui.
Itsetuntoni oli huono.
Uskoin, mitä minusta kirjoitettiin.
Minusta ei ollut mihinkään. En ollut hyvä laulaja, näyttelijä tai tanssija.
En ollut hyvä missään.
En kuulunut Hollywoodiin. Voisinko vain mennä pois?
Se oli kuin väkivaltainen, epäterve suhde.
Kun toinen haukkuu surkeaksi -
ja kelvottomaksi, alkaa tuntea itsensä arvottomaksi.
Jos hän sanoisi minulle, etten osaa laulaa,
vastaisin: "Samat sanat."
Burrito, taco taco
Burrito, taco, taco taco
Vaikka mulla on paljon massia
Et saa multa tacosuukkoja
Valitettavasti levy-yhtiömme peruu sopimuksesi.
Mitä? Ei oo totta!
Kiitos ahkerasta työstäsi ja "lahjakkuudestasi".
Kysyin kerran, eikö se kaikki häirinnyt häntä.
Hän sanoi: "Olen latinalainen nainen.
Osaan odottaa tällaista.
Sinä et. Sinä odotat reilua kohtelua."
Anteeksi heidän puolestaan pyytävät Ben Affleckin näköinen harjoittelijamme -
ja oma J.Lomme, siivooja Judy Lowenstein.
"PYSY EROSSA PALVELUSVÄESTÄ."
Monta kertaa ajattelin, että haluan vain lopettaa.
Minun täytyi miettiä tarkkaan, kuka olen,
ja uskoa siihen eikä mihinkään muuhun.
Jennifer Lopez voi päästä ehdolle parhaana naisnäyttelijänä.
Se on uutinen siksi, että ikävä kyllä hänellä on -
kymmenen Golden Raspberry -ehdokkuutta.
Nyt se kaikki saattaa kumoutua oikealla Oscar-ehdokkuudella.
Vieraanamme on aito supertähti, jota ylistetään -
uudesta roolistaan elokuvassa Hustlers.
Tervetuloa, ainoa oikea Jennifer Lopez!
Yleisö osoitti suosiota seisaallaan, kun tulit.
Elokuva… -Niin, elokuva.
Kriitikot kehuvat sitä. Se tuntuu varmasti hyvältä,
sillä näyttelemisen lisäksi tuotit elokuvan itse.
Projekti oli todella hieno. Elokuvan tekemisessä kesti kauan.
Tiesimme, että siitä tulisi hauska ja viihdyttävä elokuva,
joka herättää myös ajatuksia. Se on syvällisempi kuin uskoisi.
Minulla oli paljon pelissä siinä roolissa.
Kaikki eivät pitäneet projektista, joten rooli oli riski.
Ensimmäistä kertaa pitkään aikaan minua pelotti,
kun esitin alkukohtauksen.
Ajattelin, että vaikka minua pelotti,
esiinnyn jatkuvasti 30 000 ihmiselle. Ei 300 ole mitään.
Mutta tässä roolissa en voinut piilottaa mitään osaa itsestäni.
Minun oli noustava lavalle.
Konserteissa minulla on sukkahousut ja kimalletta ja vaikka mitä.
Käytän usein seksikkäitä asuja. Tämä oli kuitenkin erilaista.
Valmiina.
Kamera käy!
Paljastin itseni sekä ruumiillisesti -
että tunnetasolla.
Tämä on hänen paras suorituksensa vuoden 2002 jälkeen.
Siihen asti hän teki hienoja elokuvia.
Koitko jonkin vitun valaistumisen?
Tajusitko yhtäkkiä, ettemme sovikaan yhteen?
Tämä elokuva saa meidät muistamaan,
miksi hänestä ylipäätään tuli elokuvatähti.
Valmiina.
Hullua on se, että kaikki tämä, josta olen unelmoinut koko urani ajan,
tapahtuu nyt yhtä aikaa, lumivyörynä.
Kriitikot veikkaavat, että saat ensimmäisen Oscar-ehdokkuutesi.
Onko nyt Variety?
Nyt Variety, sitten W Magazine.
Tännekö menen?
Omasta mielestäni en ole hauska. Ihan totta.
Haluatko korvakorujesi kertovan, että olet valmis tappeluun?
Haluatko käyttää rannerenkaita korvissa?
Osta siis…
Hoops!
Poikki!
Otetaanko vielä? Sen pitää mennä täydellisesti.
Teen paljon kaikkea -
ja olen itse tekemässä päätöksiä kaikesta.
Joskus kaikkea on liikaa.
Haluan yrittää säkeistöä vielä kerran.
Ja playback alusta!
Moi. -Olet rakas, muru. Soitan ihan kohta.
Hei, muru. -Moi, äiti.
Olet kuulemma nähnyt painajaisia.
Nähdään aamulla ja jutellaan siitä.
En ole ikinä nähnyt sinua sairaana. -En näytä sitä koskaan.
Sano: "Aa".
Eräässä tarkastuksessa sinulla oli streptokokki.
Nyt ei ole.
Tämä se on kivaa.
Pitkä "Aa".
Hyvä.
Mitähän se on?
Luulen, että ylähengitystieinfektio.
Aloitetaan lääkitys heti.
Luotan sinuun.
Olen suoraan sanoen ollut vähän masentunut.
Se varmaan vaikuttaa vastustuskykyyni. Pitkiä työpäiviä poissa kotoa.
Sen takia olen ollut allapäin.
Sinulla on kolme ja puoli kokopäivätyötä.
Niinpä. -Ei vain yhtä.
Sen täytyy muuttua. Ensi vuonna. Teen sen vähitellen.
Muistutanko siitä vuoden kuluttua? -Muistuta jo jouluna.
Oletko nähnyt elokuvani? -Käyn harvoin elokuvissa.
Sinun pitää nähdä Hustlers. -Otan vaimon mukaan.
Menkää ihmeessä. Se on vähän tuhma, mutta tykkäätte varmasti.
Olen 70-vuotias. Kestän kyllä.
Valmiina.
Menenkö tänne? -Juuri niin.
Uskomaton vuosi. -Aivan upea.
Täytit 50 vuotta.
Niinpä. -Hustlers tuli ensi-iltaan.
Elokuva sai ylistävät arvostelut. -Kyllä.
Teit loppuunmyydyn kiertueen. -Kyllä!
Kävin konsertissasi, se oli mieletön!
Esiinnyt Super Bowlissa!
Niinpä! -Mahtava vuosi!
Paljonko sinulla ja Shakiralla on aikaa?
Väliaika kestää 29 minuuttia.
Lava rakennetaan, me esiinnymme, ja lava puretaan.
Esitys voi kestää 12–14 minuuttia.
Todennäköisesti jaamme sen puoliksi.
Toivottavasti saamme myös kiinnostavia vierailijoita.
Hieno juttu. -Kiitos.
Viis, kuus, valmis, nyt.
Haluan, että avaamme tällä. Sitten tehdään neljä minuuttia jotain.
Siihen suunnitellaan näyttävä loppu, jolloin Shakira tulee lavalle.
Näin suunnitellaan. Lopputuloksesta en voi vielä tietää.
Jo tämä kestää neljä minuuttia.
Niinpä. Minun pitää miettiä. -Aikaa on kuusi minuuttia.
Olemme tehneet yhteistyötä kahdeksan vuotta.
Kun hän sanoi esiintyvänsä Super Bowlin väliajalla,
ensimmäinen ajatukseni oli tietysti,
miten sovitan kaikki hitit yhteen.
Meillä on kuusi minuuttia.
Vaikka puoli minuuttia per laulu.
Jos käytämme minuutin, jäljelle jää enää viisi.
Tiettyjä kappaleita on pakko laulaa.
Kunnon laulamista on pakko olla mukana.
Ei se ole mikään helvetin tanssiesitys.
Eli… -Meidän on laulettava viestimme.
Nyt alan tajuta, mitä kuusi minuuttia tarkoittaa.
Kaksi pääesiintyjää Super Bowlissa on maailman huonoin idea.
Tarvitaan J.Lo-hetki.
Mikä J.Lo? -Tarvitaan…
Hiphop-, funk- vai latina-J.Lo? -Latina, ja ajattelin jotain muutakin.
Äiti-J.Lo. -Juuri se.
Lannistumaton J.Lo.
Vähätelkää vain, minä en helvetissä väistä -J.Lo.
Aivan.
No niin.
Tässä ollaan vielä -J.Lo. Pyydetään vieraaksi Elton John.
JOULUKUU 2019
Tervetuloa Golden Globe -ehdokkaiden julkistustilaisuuteen.
Paras naissivuosa elokuvassa.
Kathy Bates, Richard Jewell. Annette Bening, The Report.
Laura Dern, Marriage Story.
Jennifer Lopez, Hustlers.
Heräsin vasta.
Olen tavoitellut sinua aamuviidestä asti.
Viidestäkö?
Julkistettiinko ne kahdeksalta New Yorkin aikaa?
Juuri niin.
Minä luulin, että kahdeksalta Los Angelesin aikaa.
Olen itkenyt ja yrittänyt saada sinua hereille.
Olet taas Golden Globe -ehdokas!
Aivan… -Eikä siihen mennyt kuin 20 vuotta.
Helvetti! Olet rakas. Olen ylpeä sinusta. -Samoin.
Mahtavaa!
Onko lava tämän kokoinen? -On, lava on tällainen.
Selvä.
Ihan hyvä.
Onko silta tässä? Sanoinhan, ettei tämä riitä.
Se on luova prosessi.
Kun kuvataiteilija maalaa taulua,
hän saa maalia kynsien alle ja naamalleen.
Kun luon show'ta, olen samanlainen.
Kaikki tehtiin suhteessa oikeaan kokoon. Jokainen silta.
Se on välillä rumaa,
mutta ilmaisen aina selvästi, millaisen lopputuloksen haluan.
Mitä tämä edes on?
Tämä suunnitelma… -Mikä hitto tämä on?
Se on kolme ja puoli metriä. -Sahatkoon tämän vaikka poikki.
Tämä pitää lisätä ja tehdä siitä sen kokoinen kuin tarvitaan.
Mitä tuollaisella sillalla voi tehdä?
Ei yhtään mitään.
Esityksen luomisvaihe -
on sekavaa ja kiihkeää.
Se on raadollista. Haen tunnetta.
Sen pitää tuntua ja näyttää tietynlaiselta,
kuulostaa tietynlaiselta ja olla täydellinen aivan joka hetki.
Mietimme, miten monta tanssijaa tarvitaan.
Katsotaan nyt tällä kokoonpanolla.
Onko tässä 20 ihmistä? -On.
Lopuksi pitäisi tehdä jotakin erityistä.
Sivu, pum, pum. From the Bronx, New York.
Se kaipaa terävän lopun. -Kokeillaan sitä.
Tällaisen esityksen luomisessa toteutus on kaiken A ja O.
KOREOGRAFI
Hyvä koreografia ja hienot asut -
eivät yksin riitä. Pienetkin yksityiskohdat ovat tärkeitä.
Kaiken pitää olla täydellistä.
Valmista. Vii, kuu, sei, ylös.
Hups. -Anteeksi.
Tilaa ei tarvita noin paljon. Kokeilkaa.
Saitte sen näyttämään helpolta.
Helppoa se onkin.
Aloitetaan.
Kun luon show'ta,
ajattelen sitä koko ajan.
Otan vaikutteita kaikkialta.
Kaverini on tuolla. Hän tanssii täällä. -Mennään vain.
Olet ihana!
No niin! Näytetään J.Lolle, mitä osaatte.
Täysillä sitten!
Upeaa!
Treenaatteko te joka päivä?
Joo.
Niin sitä oppii. Olette hurjan taitavia! Minä aivan innostuin! Halitaan!
Olipa kivaa. Hyvä kun kerroit heistä.
J.Lo!
Hei sitten.
Hamish ja Bruce ovat puhelimessa.
Kerron kaikki ideani,
ja te voitte sitten miettiä, miten ne voisi toteuttaa.
Tyttö Bronxista ja toinen Barranquillasta päätyvät lavalle jotenkin.
Me edustamme kulttuuriamme, musiikkiamme ja kaikkia naisia.
NFL-TUOTTAJA
Meistä olisi vaikuttava hetki,
jos laittaisimme tapaamani junioritanssijat -
ja monta sataa muuta tyttöä valohäkkeihin.
Tyttökuoro laulaisi kentällä.
Latinoja laitetaan häkkeihin, mutta se ei onnistu.
Me emme suostu.
Konseptina on se, ettei seuraavaa sukupolvea voi alistaa -
kuten meitä. Se ajatus tässä on takana.
Tässä näkyy pyöreä lava ja sillat.
Haluamme naissymbolin eteen.
Viesti pitää kertoa hienovaraisesti.
Kukaan ei halua tuputtamista.
Hamish, onko ajatuksia?
VÄLIAIKASHOW'N OHJAAJA
Sanon nyt suoraan. Ainoa elementti, joka ei ole hienovarainen,
vaan voi herättää närää ottaen huomioon nykyisen identiteettikeskustelun,
on naissymboli. Jotkut voivat tulkita sen syrjiväksi.
Se on ehkä turhan osoitteleva.
Se olisi sopinut Super Bowliin vuosia sitten.
Se ei tunnu luovalta. Ymmärrän sen tarkoituksen,
mutta mielestäni esityksen viesti on vahvempi kuin se symboli.
Luulin, ettet pitäisi häkeistä.
Aihe on raskas,
mutta jos esitämme viestin kauniisti,
pehmeästi ja helposti omaksuttavasti, ehkä se menee paremmin perille.
Häkki on suunniteltu tällaiseksi.
Tässä näkyy sen muoto.
Mieleeni tuli, että tyttäreni voisi laulaa "Born in the USA:n".
Olin yrittänyt saada Bruce Springsteeniä siihen,
mutta on paljon vaikuttavampaa,
jos Emme, latinalaistyttö, laulaa syntyneensä USA:ssa.
Jos se olisi ylhäältä kiinni, se voisi aueta,
ja he voisivat astua ulos.
En halua niistä monimutkaisia, vaan yksinkertaisia mutta kauniita.
Tärkeää on, että saamme niitä paljon valaisemaan kenttää.
Stadionilla pitää tehdä isosti.
Siksi niitä pitää olla paljon.
Jos saan vaikka 400 pikkutyttöä,
jotka istuvat häkeissä ja laulavat, ja se valaisee kentän,
se on jo mittakaavansa vuoksi näyttävää ja vaikuttavaa.
Se on tärkeintä.
Tämä on samettia.
Vihreä on onnenvärini.
Haluan paljon vihreää.
No niin! Juuri näin.
Näillä mennään Golden Globesiin.
Kaiken pitää olla vihreää.
Muistan, kun olin Golden Globesissa Selenan jälkeen.
Pukeuduin kotona.
Kaikki olivat sanoneet, etten voittaisi, mutta oli ihanaa olla paikalla.
Olet ehdolla Selenasta. Miltä nyt tuntuu?
Minua jännittää yllättävän paljon.
Se riitti silloin.
Ei hyvä.
Tämä sopisi SAG-gaalaan.
Tämä olisi kiva Spirit-gaalaan.
Tai Palm Springsin elokuvajuhlille.
Tarvittiin 20 vuotta ja 25–30 elokuvaa, jotta pääsin uudestaan ehdolle.
Täydellinen Globes-gaalaan.
Tässä mekossa ei parane hävitä.
En ollut ennen kiertänyt kauden palkintogaaloissa.
Se on kuin vaalikiertue.
Jollei osallistu, saa tuntea, ettei voi voittaa.
Palm Springsin elokuvajuhlilla -
Jennifer saa arvostetun Spotlight-palkinnon.
Ajoitus on oivallinen. Oscar-ehdokkaita on juuri alettu valita.
Kolmen päivän kuluttua on Golden Globe -palkintogaalan vuoro.
Menoksi sitten.
Hän saa kovan työn näyttämään niin helpolta,
että Jennifer Lopezia saattaa pitää itsestäänselvyytenä.
Hän kuitenkin ansaitsee kaikki huomionosoitukset.
Jo 31 ehdokkuutta parhaasta naissivuosasta.
Sain tilaisuuden nostaa esiin ne naiset,
jotka yleensä pyörivät toiminnan taustalla.
Ramona oli täynnä ristiriitoja.
Syvällinen hahmo, jollaisia Hollywoodissa yleensä esittävät vain miehet.
Te lahjakkaat naiset, jotka kirjoitatte, tuotatte ja ohjaatte elokuvia:
tukekaa toisianne ja kertokaa omia tarinoitanne.
Muistakaa: "Ei" ei ole vastaus. Se on mahdollisuus.
Kaikki nämä palkintogaalat tuntuivat tosi pelottavilta.
Tämä on hämmästyttävän hermoja raastavaa.
Tiesin jo valmiiksi saavani palkinnon, ja silti olin ihan…
Terveydeksi. -Kiitos.
Ympärilläni oli ihmisiä, joiden olen vuosien varrella nähnyt voittavan.
En ole ikinä ollut siinä tilanteessa.
Olen 50-vuotias näyttelijä, jonka suurin menestys on stripparin rooli.
Hän käyttää seksuaalisuutensa voimaa -
ja kääntää naisten esineellistämisen päälaelleen.
Halusin nostaa kaiken sen myös Super Bowl -lavalle.
Harjoittelimme Hustlersia varten Losissa. Minulla oli se silikonitanko.
TANKOKOREOGRAFI
Siinä on kumipinnoite. Voit hyvin käyttää vaatteita sen kanssa.
Mietin jo, että pitää käydä salilla.
Jos siinä kohdassa ei voisi käyttää sukkahousuja.
Vetäisin sitten Balvinin jälkeen jotakin ylleni.
Valaistuksella voi tehdä paljon, jos sääret ovat paljaana.
Mutta olisi aika hurjaa olla siellä parrasvaloissa ilman…
Juhlistamme naisia -
ja kaikkea sitä, mitä he ovat.
Älykkäitä, vahvoja ja aistillisia.
Joskus me naiset ajattelemme, että liian seksikkäitä ei oteta vakavasti.
Mutta ei omasta itsestään voi tukahduttaa tiettyjä osia.
Kaikki puolet voivat olla olemassa rinnakkain ja aidosti.
Meillä on uusi tanssija -
New Yorkin Bronxista asti, Jennifer Lopez!
Ensimmäisellä viikollani yksi tytöistä tuli sanomaan:
"Niitä yksiä kuvauksia siirrettiin siksi aikaa, että sinä laihdutat."
Siis mitä?
Urani alussa kauneusihanne oli hyvin hoikka,
vaalea, pitkä,
ei kurvikkuutta.
Kaikissa elokuvissani lantiota yritetään saada pienemmäksi.
Mutta minä olen latinalainen nainen.
Minun vartaloni on toisenlainen. Minä olen tällainen.
Odotatteko jo Jennifer Lopezin uutta elokuvaa?
Hänen takapuolensa näytetään siinä kolmiulotteisena.
Jenny, minulla on asiaa.
Taidan rakastaa sinua. -Minäkin rakastan sinua, Ben, mutta…
Mitä?
Entä jos rakastat vielä sitä isoperseistä lunttua?
J.Lo kiltti, anna minun haistaa peppuasi.
Mitä itse ajattelet pepustasi?
Et oikeasti kysynyt tuollaista. -Kysyin.
Kasvoin kurvikkaiden naisten keskellä.
En ole koskaan hävennyt muotojani.
Jennifer, kerro asustasi.
Versacea. Näin tämän Donatellalla ja halusin tämän Grammyihin.
Ole hyvä, Matt.
Teimme tämän kaikella kunnioituksella.
Johan on! -Mahtava peräsin!
Tuntui pahalta, että minua pidettiin vitsinä.
Minua sai muka pilkata.
En edes kysy, miten mekko pysyi paikallaan.
Tulin kuitenkin vaikuttaneeksi asioihin yllättävällä tavalla.
Jennifer Lopezin kaikkien tuntema Versacen mekko -
sai Googlen luomaan kuvahaun lähes 20 vuotta sitten.
MILANO
Tervetuloa Milanon muotiviikolle 2019.
Milanossa esittäytyy muodin eliitti…
Hei, Jenny. -Hei!
YSTÄVÄ
Suurkiitos.
Näytä kuvia Versacen viidakkomekosta.
Katso näitä kuvia. -Voi että.
Google, näytä nyt se oikea viidakkomekko.
Ja sinä tulet lavalle. -Hyvänen aika.
Kultaseni, vartalosi on nyt parempi. Aivan älytöntä.
Grammy-käyntini sai kaiken aikaan.
Valtavasti väkeä!
PÄÄTOIMITTAJA, VOGUE
Onnea upeasta menestyksestä. -Kiitos.
Siitä on 20 vuotta. Uskomatonta. -Ja takki samaa kuosia.
Muotinäytöksissä hän vain istuu mustissa laseissaan.
Kukaan ei tiedä, mitä hän ajattelee. Nyt hän vilkutti minulle innoissaan.
Olin ihan äimänä.
TAMMIKUU 2020
77. Golden Globes -palkintogaala -
järjestetään tänään Los Angelesissa.
Paikalla ovat kaikki Eddie Murphystä J.Lohun. Tämä ilta muistetaan.
Meillä on kaksi tuntia aikaa.
Mitä mieltä? -Simppeli edestä, mahtava takaa.
Joo.
Vauhdilla vain. -Nyt ei hidastella.
Jennifer Lopez on ehdolla elokuvasta Hustlers.
Monen asiantuntijan mielestä hän voi voittaa naissivuosapalkinnon.
Voittaja on joko hän tai Laura Dern.
Kaikki ovat palkinnon arvoisia, mutta meidän valintamme on Jennifer Lopez.
En tiedä, mitä sanon, jos voitan.
Tämä on harvinaisen pieni mekko.
Pystyykö hän istumaan tuossa?
Pystyn kyllä.
Pidä kättä ylhäällä. -Tarvitsen kokokuvan.
Nyt ulos. Pitää mennä.
Nähdään pian. -Kiitos!
Mitä sanoisit sille tytölle, joka oli täällä 22 vuotta sitten -
Selenan jälkeen?
Sille, joka hävisi.
Sanoisin: "Älä luovuta, jatka vain. Kävi miten kävi, olet voittaja."
Heidän suorituksensa olivat upeita,
ja heidän läsnäolonsa lumosi katsojat.
Tässä ehdokkaat parhaan naissivuosan palkinnon saajaksi.
Marriage Story, Laura Dern.
Hustlers, Jennifer Lopez.
Apua.
Ja voittaja on Laura Dern!
Hemmetti.
Kiitos. On suuri kunnia olla täällä -
upeiden, ihailemieni kollegojen kanssa. Kiitos huikeasta työstänne.
Luulin, että voisin voittaa.
Tunsin tuottaneeni pettymyksen kaikille.
He halusivat palkinnon minulle ja itselleen.
Se on tunnustus myös muiden työlle.
Suurin osa heistä on ollut kanssani 20 vuotta, Selenasta asti.
Innostuimme valtavasti, mutta sitten…
Ei.
Katso nyt noita kahta.
Odota hetki.
Mikäs teitä vaivaa?
Kaikki on hyvin. -Sen tiedän, että olisit ansainnut sen.
Kaikki on hyvin.
NPR ja aamun uutiset. Tässä Steve Inskeep.
Ja Rachel Martin. Golden Globet jaettiin eilen.
Yllätyksiäkin nähtiin.
Odotin, että Jennifer Lopez olisi voittanut.
Seuraavaksi Oscarit.
Ajatelkaa, millainen helmikuu J.Lolla olisi, jos hän pääsisi ehdolle.
Super Bowl ja Oscar-gaala peräkkäisinä viikonloppuina.
Ottakaa omat keppinne.
Kokeillaanko musiikin kanssa?
Alusta. Valmiina.
Hei, katsotteko peiliin?
En. -Katsokaa.
Minäkin katson, ja näen missä te menette. Katsokaa toisianne peilistä.
Hyvä esiintyjä on koko ajan tietoinen aivan kaikesta.
Toisista esiintyjistä, valoista. Viereisestä tanssijasta.
Ei ole kyse vain siitä, että itse pysyy rytmissä.
Meidän pitää pysyä samassa rytmissä.
Minä tunnen hänet.
Siitä on kyse.
Teitä on tässä paljon.
Se pitäisi tuntea näin. Nyt menee samaan tahtiin!
Minä katson teitä kaikkia. Jos olette vieressä, huomaan teidät.
En mieti vain kameraa.
Mietin kyllä myös kameraa. Kaikki se pitää tehdä samaan aikaan.
Se on mahdollista.
Vii, kuu, sei, katse.
Adam!
Sain viestin jostakin muutoksesta lopussa.
Minulle sanottiin äsken, että esitys on liian pitkä.
Ratkaistaan se tänään.
Hyvä. -Yksi "uu-uu" voidaan ehkä poistaa.
Se saadaan ratkaistua.
Esitys jää ehkä silti vähän pitkäksi.
Max! Shakira, tässä on Max. -Mitä kuuluu?
Minulla on kaksi poikaa. Iso ja pieni.
Minkä ikäisiä he ovat? -Vanhempi täytti juuri seitsemän.
Tai oikea syntymäpäivä on parin päivän päästä. En ole kotona.
Pääsetkö? -Pääsen.
Ole varovainen. -Minä autan.
Parris, loppua pitää viilata.
Katsomme toisiimme kolmannella, ja kädet alas yhtä aikaa.
Äiti!
Heippa!
Annetaanko läpyt?
Miten? -Mietitään yhdessä.
Sitten läpy.
Shakiran jälkeen -
J.Lo nousee hissiin, hänet nostetaan ylös. Aplodeja, aplodeja.
Kun he poistuvat, te liu'utte sisään -
ja musiikki alkaa.
J.Lo ylös. Kuusi, viisi, neljä, kolme, paikoillenne.
Juosten. -Kaksi, yksi.
Nojatkaa taakse. -Musiikki.
Melkein. Vielä viilataan ja tehdään siitä täydellinen.
Käytinkö oikeaa jalkaa?
Monta läpimenoa. Sitten mietitään, annetaan palautetta ja mennään taas.
Adam! Missä Adam?
Minä menen rajoilla, mutta pärjään.
Moi, äiti.
Hei, muru.
Arvaa, kuinka monta nimeä sain vetoomukseen tänään.
Kuinka monta? -Arvaa.
Kymmenen. -Ei.
Kaksikymmentä? -Ei.
Enemmänkö? Kolmekymmentä.
Neljäkymmentä? -156.
Mitä!
Hän kerää nimiä saadakseen gekon.
Millaisen? -Tiikeriraita… En minä tiedä.
Olet tehnyt lähes 40 elokuvaa, monia hyviäkin.
Olet ollut menestyselokuvissa. Oscaria ei vielä ole, ei ehdokkuuttakaan.
Ei vielä. -Tuleeko se tällä elokuvalla?
Toivotaan.
Jennifer Lopez on yksi maailman tunnetuimmista ihmisistä.
Hän on menestynyt lähes kaikessa, mitä on tehnyt,
mutta kunnioitusta hän ei ole aina saanut.
Suhteet muihin supertähtiin pitivät hänet lööpeissä,
ja miessuhteet puhuttivat yhtä paljon kuin hänen työnsä.
Olen elänyt valokeilassa.
Olen ylpeä siitä, että kykenen pitämään pokan julkisuudessa.
En näytä tunteitani.
En vieläkään puhu siitä, millaisia parisuhteeni ovat olleet.
Minuun itseeni ja omaan kehitykseeni ne ovat vaikuttaneet niin,
että olen oppinut ratkaisun olevan minussa itsessäni, ei toisessa ihmisessä.
Täytyy pitää huoli itse itsestään -
eikä odottaa kotia toiselta. Oma koti täytyy luoda itse.
Taiteilijana hukkasin osan itsestäni,
kun yritin rakentaa täydellistä perheidylliä.
Kun lapset olivat kolmevuotiaita, erosin. Minusta tuli kahden lapsen yksinhuoltaja.
Tästä muistan isin.
Olin 42-vuotias, eikä elokuvarooleja juurikaan tarjottu.
Kun aloin taas tehdä töitä, en tiennyt enää omaa arvoani.
Olin American Idol -tuomari.
Se oli ensimmäinen isompi työni lasten saamisen jälkeen.
Se tuli hyvään saumaan.
Yleisö näki persoonani, mikä muutti kaiken.
Tämä on aivan upea juttu, joka tekee laulajille ihmeitä.
Pidän kaikesta tässä. Tämä on ilo.
On ollut ilo olla täällä ja nähdä tämä kaikki näinä vuosina. Kiitos.
Opin paljon itsestäni.
Löysin taas tarkoitukseni.
Päätin, että täytyy tehdä enemmän töitä näyttelemisen,
laulamisen, tanssimisen ja kaiken eteen.
Halusin olla kaikin tavoin parempi.
Tällä alalla tulee hetkiä,
jolloin ei tiedä, mitä tulee seuraavaksi.
Vai tuleeko mitään?
Helmako vain? -En tiedä, tarvitseeko.
Jokainen esiintyjä, luova ihminen ja taiteilija pelkää samaa.
Tunteiden vuoristorata. -Sitä tämä on.
Koko tiimi on täällä tukenasi. -Niin on.
Osasitko odottaa näin loistavaa vastaanottoa?
Toivoin, että siitä pidettäisiin.
Glamour-lehdestä:
"Hustlersissa ylistetään erityisesti Jennifer Lopezin suoritusta -
joukon johtajana Ramonana.
Jotkut kriitikot uskovat, että hän saa ensimmäisen Oscar-ehdokkuutensa.
Onkin hienoa nähdä, miten rikollisen aliarvostettu esiintyjä…
…saa ansaitsemaansa arvostusta elokuvaeliitiltä."
Miten ehdit kiertää palkintogaaloissa samalla kun harjoittelet Super Bowliin?
Niinpä, joka paikkaa kolottaa, jos totta puhun.
Jaan aikani tarkkaan ja lennän viikonloppuisin Miamista tänne.
Mutta en voi valittaa. On mahtavaa "joutua" tekemään niin.
Parhaasta naissivuosasta palkitaan Jennifer Lopez.
Kiitän Los Angelesin elokuvakriitikoiden liittoa.
Maanantaiaamuna julkistetaan Oscar-ehdokkaat.
Laitatko kellon soimaan vai otatko rennommin?
Ei, ei.
Ei.
Soittakaa, kun se on ohi.
Oscar-palkintoehdokkaat julkistettiin tänä aamuna 92. kerran.
Parhaasta naissivuosasta ehdolla ovat Laura Dern Marriage Storysta,
Scarlett Johansson Jojo Rabbitista,
Margot Robbie Bombshellistä,
Florence Pugh elokuvasta Pikku naisia ja Kathy Bates Richard Jewellistä.
Suurin yllätys oli, ettei Jennifer Lopez saanut ehdokkuutta.
Puhutaanpa sivuun jääneistä. -Selvin ohitus on Jennifer Lopez.
Kaikki olettivat, että hän saa ehdokkuuden.
Hustlers oli yksi monista naisvaltaisista elokuvista,
joka on naisen ohjaama eikä saanut yhtään ehdokkuutta.
Moni vahva ei-valkoinen roolisuoritus jäi huomiotta.
Kun äänestetään Oscar-palkinnon saajia,
äänestetään sellaisia, jotka tarvitsevat palkinnon.
J.Lo on jo supertähti.
…TUNNETUMPI ESIINTYJÄNÄ, TV-TUOMARINA JA LÖÖPPIJULKKIKSENA.
En nukkunut kunnolla viime yönä.
Kaikki hokivat, että huomenna se selviää.
Toivoin vain, ettei siitä puhuttaisi.
Tieto tulee kun tulee, ja kaikki on hyvin joka tapauksessa.
Kun nukahdin, näin unta, että sain ehdokkuuden.
Ja kun heräsin, tajusin että se oli vain unta.
Tartuin puhelimeeni, ja ensimmäiseksi näin Lyndalta…
"Että minä vihaan niitä helvetin tyyppejä."
Tajusin: "No, paska."
He eivät halua antaa sitä meille.
Totta. -Se kalvaa minua.
Älä anna sen vaikuttaa.
Suoraan sanottuna aloin uskoa, että saan ehdokkuuden.
Toiveeni heräsivät, koska niin moni sanoi, että se tapahtuisi.
Eipä tapahtunut.
Jouduin kysymään itseltäni, mitä se tarkoittaa.
En minä tee tätä palkintojen takia.
Tai jotta voisin esittää hittejä ja olla maailman paras esiintyjä.
Teen tätä -
kertoakseni tarinoita.
Saadakseni aikaan muutosta ja tavoittaakseni ihmisiä.
Haluan herättää tunteita ja tuntea jotakin myös itse.
Siksi minä tätä teen.
Haluan tehdä maailmasta paremman omalta pieneltä osaltani.
Kun tapaan ihmisiä,
eivät he intoile siitä, että minulla 12 Grammya.
He kertovat, että lauluni on herättänyt tunteita ja auttanut eteenpäin.
Tai että minun esimerkkini sai heidätkin hakeutumaan esiintyjäksi.
Minä jatkan töitä.
Uskallan pitää ääntä ja käyttää ääntäni mahdollisimman hyvin.
He sanovat, että kentälle tulisi 18 häkkiä.
Kahdeksantoistako?
Bruceko siitä päättää? -Bruce, Hamish ja muu ryhmä.
En tiedä, oliko tässä logistisia syitä.
Yritämme täällä saada jotakin aikaan, mutta joka päivä -
joku tuo negatiivista energiaa ja sanoo, ettei sitä ja tätä voi tehdä.
Me yritämme puristaa tämän niin pieneksi kuin voimme.
Se on vaikeaa, koska näyttämö on valtava ja show todella tärkeä.
Tästä on unelmoitu, mutta tämä on ollut painajaista alusta asti.
NFL-TUOTTAJA
Kuten sanoin Bennylle ja Tabithalle, olemme hyväksyneet suurimman osan.
Show saadaan aivan pian kentälle,
ja on epäreilua, jos joku väittää, että me kiellämme kaiken.
Nauhat kestävät nyt 20 minuuttia. En voi sanoa NFL:lle…
Et tietenkään.
Kaikki pitää rakentaa ja purkaa seitsemässä minuutissa.
Ei loppu voi olla minuutin pituinen.
Se on laulu. Siinä on rakenne.
Yritän tarjota jotakin, jossa on sisältöä.
Emme vain heiluta siellä persettä ja tanssi napatanssia.
Sen pitää olla todellista, siinä pitää olla sanoma.
Me kuulumme tänne, ja meillä on jotakin annettavaa.
Sitä minä haluan ja yritän täällä tehdä.
Ei se onnistu, jos te painostatte sekuntien ja minuuttien kanssa.
En tahdo riidellä.
No, minä keskustelen heidän kanssaan.
No niin. Kokeillaan.
Selvä! Aloitetaan!
Tuo on Swing Latino -ryhmä.
Seuratkaapa heidän jalkatyötään.
Vau.
Tosi tarkkaa. -Ja nopeaa. Otetaan heistä mallia.
Ollaan tarkkoja.
Te olette tosi tärkeä osa tätä show'ta.
Edustatte kaikkia maailman tyttöjä.
Näytetään maailmalle, miten vahvoja ja kauniita olemme -
omana itsenämme.
Rauhallisesti. -Käsi kädessä.
Juuri noin.
Ympäri. -Vielä kerran.
Ensin ensimmäinen osa. Toinen on kertosäe. Tehdään se perään.
Let's get loud -kohdassa minä tulen mukaan.
On upeaa, että he tanssivat cha-cha-chata "Born in the USA:n" tahtiin.
Olet inspiroinut minua tosi paljon.
Olet minun esikuvani.
Kuuntelen aina musiikkiasi. Saat oloni aina paremmaksi.
Olet paras.
Eikö olekin mahtavaa? -On!
Elämäni paras päivä!
No niin, vedetäänkö vielä? -Joo!
Sinä tulet häkissä tähän kohtaan lavaa.
Muut tulevat tuonne.
Kun sinä laulat…
…kaikki tytöt vastaavat.
Juuri niin. -Miten pääsen pois häkistä?
Astut vain ulos. Mahdut kaltereiden läpi. Häkki on vertauskuvallinen.
J.Lon tytär on täällä. -Selvä.
Harjoitellaan nostoa nyt hänen kanssaan.
Olet tuolla vain viisi minuuttia.
Tämä suljetaan.
Halusin Emmen olevan häkissä.
Jättilavalle joutuminen tuntuisi monesta pelottavalta,
mutta häntä ei pelota, koska minä olen siinä vieressä.
Hän tietää olevansa turvassa.
Sanoin: "Katso suoraan kameraan -
ja kehota kaikkia maailman tyttöjä pitämään ääntä -
ja osoittamaan rohkeasti epäoikeudenmukaisuuksia."
Se oli…
Se oli minulle tärkeä osa tätä.
Se oli tärkeää. Ja sen jälkeen halusin tulla esiin -
Yhdysvaltain lippuun kietoutuneena,
koska olen ylpeä amerikkalaisuudestani. Olen kuitenkin myös puertoricolainen.
Siksi halusin, että toisella puolella on Puerto Ricon lippu.
Mieletön. -Eikö olekin?
Nyt minulla on mikrofoni. -Hyvä.
Sitten laulan…
Sitten sanotaan…
Sitten otan tämän pois -
ja siirrän sen sinulle.
Otat siitä kiinni ja juokset pois se ylläsi. Kokeile.
SULJETTU HARJOITUS. EI ULKOPUOLISIA. EI VALOKUVIA.
Tuhat ihmistä on nyt ensi kertaa yhdessä tekemässä tätä.
Valot, kamerat, monta liikkuvaa osaa.
Kaikki pois, tila tyhjäksi.
Hyvässä järjestyksessä.
Kun lähdimme harjoituksista, huomasin, että jotakin oli vialla.
Sitten Benny soitti minulle -
ja sanoi, että häkit halutaan poistaa.
NFL:n päättäjät näkivät esityksen silloin ensimmäistä kertaa -
ja totesivat, ettei tällaista voi tehdä.
NFL ei halunnut poliittista kannanottoa maahanmuutosta.
He tutkivat suunnitelmia ja päättivät,
ettei häkkejä oteta esitykseen.
Viesti tuli ylimmältä johdolta.
Kaikkein ylimmältä.
NFL:SSÄ TARVITAAN RASISMIN VASTAISIA TEKOJA
OMISTAJAT REPUBLIKAANIEN JA TRUMPIN TUKENA
NFL EI VOI KITKEÄ RASISMIA, JOS OMISTAJAT TUKEVAT TRUMPIA
Minulle tämä ei ole politiikkaa.
Kyse on ihmisoikeuksista.
Tämä on elämäni suurin tienristeys.
Esiinnyn maailman suurimmalla näyttämöllä.
Jos poistaisin häkit ja uhraisin sen, mihin uskon,
voisin yhtä hyvin jäädä kotiin.
Yhtäkkiä olin hyvin tyyni.
Sanoin Bennylle, että esitystä ei muuteta.
Super Bowl oli seuraavana päivänä. Mitään ei muutettaisi.
Olen haaveillut Super Bowlista -
varmaan ensilevystäni eli vuodesta 1999 asti.
Tämä on ollut haastavaa ja erilaista kuin kuvittelin.
Parris sanoi kerran, että tämä herättää tunteiden koko kirjon.
Tämä on intensiivinen, upea matka, jossa saa tuntea paljon.
Parris on perfektionisti,
mutta uskon, että teistä jokainen on nyt parempi tanssija hänen ansiostaan.
Tabitha on samanlainen. Hän onkin ollut mukana pitkään.
Aina. -Samoin moni teistä muista.
Osaa en tuntenut hyvin ennestään.
Minusta ei välttämättä heti pidä,
mutta rakastan teitä, olette minulle tärkeitä,
ja kannustan teitä jokaista täysillä.
Anteeksi…
Se, että olen latina tässä maassa,
on aina ollut minulle ylpeyden aihe.
Perheeni on minulle tärkeä.
Tiedän, että edustan kaikkia maailman latinoja.
Se on valtava siunaus.
Tässä maassa on paljon latinoja, joita ei kohdella hyvin.
Siksi meidän show'mme on niin tärkeä.
Te kaikki olette tärkeä osa sitä.
Yy, kaa, koo, Super Bowl!
2. HELMIKUUTA 2020 SUPER BOWL -SUNNUNTAI
Emme! Missä olet?
Mennään!
Heippa, nähdään kohta.
Pidetään vauhtia.
Upea. Täydellinen.
Seitsemän minuuttia!
Miami, oletteko valmiina?
Kiitos teille!
Esitys herätti huomiota ympäri maailman.
Leukani loksahti auki ja vain tuijotin.
Se huokui ylpeyttä omasta kulttuurista.
Latinalaisena tunsin suurta ylpeyttä.
OSCAR ON TURHA, LOPEZ VOITTI SUPER BOWLIN
NFL:N YOUTUBE-KANAVAN KATSOTUIN VÄLIAIKASHOW
Viesti oli upea ja korosti, että me kuulumme tähän maahan.
Tie tänne on ollut pitkä.
Olen ylpeä siitä ihmisestä,
joka on pitänyt homman hallussa -
näin kauan.
En olisi pystynyt tällaiseen viisi tai viisitoista vuotta sitten.
En ollut valmis.
En tuntenut itseäni vielä kunnolla. En ymmärtänyt itseäni.
Etsin vasta omaa tietäni.
Tulossa on vielä vaikka mitä upeaa, ja nyt olen valmis siihen.
Minä kukoistan -
aivan toisella tavalla kuin olisin uskonut tässä elämänvaiheessa.
Tuntui kuin olisin lentänyt.
Harjoituksissa kaikki oli hirveän vaikeaa.
Nyt adrenaliini virtasi niin, että tunsin itseni höyhenenkevyeksi.
Haluan tehdä vielä paljon kaikkea. Minulla on paljon sanottavaakin.
Tämä ei ollut tässä.
Ei todellakaan.
VUODEN KULUTTUA
PRESIDENTTI TRUMP POISTUU WASHINGTONISTA
Maamme ensimmäinen afroamerikkalainen, ensimmäinen aasialaisamerikkalainen -
ja ensimmäinen naispuolinen varapresidentti Kamala Harris.
Jakamaton kansakunta Jumalan silmien alla,
ja vapaus ja oikeus kaikilla!
Tähän mennessä Jennifer Lopez on -
myynyt 80 miljoonaa levyä, joita on striimattu 15 miljardia kertaa,
näytellyt lähes 40 elokuvassa, joiden tuotto on yli kolme miljardia dollaria,
saanut yli 350 miljoonaa seuraajaa sosiaalisessa mediassa -
ja myynyt brändituotteita kuluttajille yli viidellä miljardilla dollarilla.
Jennifer asuu Los Angelesissa 14-vuotiaiden kaksostensa kanssa.
Hän on aloittanut Limitless Labs -ohjelman,
joka vahvistaa ja tukee heikompiosaisia yhteisöjä.
On hienoa olla taas kotona Bronxissa teidän kanssanne.
Tunnen vastuuta siitä, mitä voin tehdä yhteisöni hyväksi.
Haluan auttaa naisia luomaan itselleen mahdollisimman hyvän elämän,
mitä se sitten kullekin tarkoittaa.
Rahaa tarvitaan, ja sitähän teillä on, joten…
Vakavasti puhuen. Olet Goldman Sachsin toimitusjohtaja. Tämä on fiksu veto.
Meidänlaisiimme kannattaa sijoittaa.
Me tiedämme parhaiten, mitä omat yhteisömme haluavat.
Sijoitatte sata miljoonaa dollaria mustien naisten yhteisöihin.
Tehdään sama latinalaisille naisille.
Se, mitä sinä olet saanut aikaan, vauhdittaa tätä enemmän kuin me.
Kun huomaa jatkuvasti olevansa ainoa nainen huoneessa,
tai ainoa latina, ajattelen, että olin ehkä ensimmäinen latina siellä,
mutten todellakaan viimeinen.
Upeaa. Todella inspiroivaa. Kiitos.
Yhteistyö Goldman Sachsin kanssa naisyrittäjien tukemiseksi alkoi.
Limitless Labs ja Grameen America aloittivat yhteistyön -
sijoittaakseen 14 miljardia dollaria latinayrittäjiin ennen vuotta 2030.
Tekstitys: Mari Harve